Predkladacia správa

	Ministerstvo financií Slovenskej republiky predkladá na rokovanie vlády Slovenskej republiky návrh poslanca Národnej rady Slovenskej republiky Igora  Š U L A J A   na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov.

Všeobecne

	Poslanec Národnej rady Slovenskej republiky Igor  Š U L A J  predložil návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, kde v Čl. I prvom bode navrhuje, aby v § 26 ods. 8 cit. zákona bolo slovo „istiny“ nahradené slovami  „obstarávacej ceny“.

Stanovisko

	Ministerstvo financií Slovenskej republiky v súčasnosti pripravuje novelu zákona o dani z príjmov, v ktorej sa navrhuje aj upresnenie problematiky finančného prenájmu tak, aby táto úprava nadväzovala na zmeny vykonané v zákone č. 431/2002 Z.z. o účtovníctve v znení neskorších predpisov a na Opatrenie Ministerstva financií SR č. 23 054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v znení neskorších úprav.  

		 

Záver 

Z uvedených dôvodov Ministerstvo financií Slovenskej republiky  neodporúča vysloviť súhlas s návrhom poslanca Národnej rady Slovenskej republiky Igora  Š U L A J A na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov.